Podrobnosti ohľadne priebežného skúšania z predmetu FINANČNÉ PRÁVO 1. 
Bc. denní.
Priebežné hodnotenie z predmetu Finančné právo 1 sa uskutoční prostredníctvom systému ,,E-learning UK”. V systéme e-learning UK budú nahraté testy, témy esejí, skupinových prác alebo iné formy aktivít z problematiky prebratej na prednáške a seminári. Postup na prihlásenie do tohoto systému a akým spôsobom nájdete konkrétnu formu priebežného hodnotenia nájdete nižšie. Každá forma priebežného hodnotenia bude pozostávať z otázok, ktoré budú reflektovať učivo prebraté na prednáškach aj seminároch. Za každý týždeň/ okruh témy študent získa počet bodov (za predpokladu, že ich správne vyplní), v závislosti od zložitosti a náročnosti formy priebežného skúšania, tak aby súčet bodov za celý semester predstavoval 50 bodov. Otázku na úvod (pochopenie kritérií priebežného hodnotenia) je potrebné vyplniť do termínu uvedeného v systéme, inak sa študent nebude vedieť dostať k ostatným zadaniam a tak stratí možnosť získať pridelený počet  bodov.

 

Konkrétna forma priebežného hodnotenia sa bude vypĺňať v domácom prostredí a o akú formu priebežného hodnotenia pôjde, sa študent dozvie priamo v systéme E-learning – Moodle. Rovnako sa študent zo systému dozvie konkrétny čas na vyplnenie testu alebo vypracovanie workshopu, eseje a pod. (zvyčajne na vypracovanie testu bude 3 -7 dní a na vypracovanie workshopu, eseje zvyčajne 2-3 týždne – pričom tieto časy sú len orientačné). 
Okruhy tém, z ktorých bude zostavené priebežné hodnotenie odzrkadľuje témy prednášok. Konkrétny termín priebežného hodnotenia bude zverejnený v Moodle:
1. Úvod do kurzu Finančné právo 
2. Pojem, systém a pramene finančného práva
3. Rozpočtové právo (pojem a predmet; rozpočtová sústava; zásady; rozpočtová klasifikácia) 
4. Štátny rozpočet; rozpočet verejnej správy
5. Rozpočet územnej samosprávy
6. Rozpočtovoprávne vzťahy v rámci EÚ; všeobecný rozpočet EÚ; fondové hospodárenie EÚ 
7. Fiskálna koordinácia v EÚ; rozpočtová zodpovednosť; stabilizačné mechanizmy
8. Finančná kontrola 
9. Riadenie verejných financií (hotovostné toky) 
10. Colné právo
11. Menové a devízové právo 
Postup pre študentov na prihlasovanie sa do systému ,,E-learning UK”

1. Choďte na internetovú stránku https://moodle.uniba.sk/my/ 
2. V pravom hornom rohu je viditeľné, či ste do E-learningu prihlásení alebo nie. Ak nie, tak je potrebné kliknúť na ,,Prihlásenie”. Vaše používateľské meno je rovnaké ako používateľské meno do systému AIS2. Stlačíte ,,Pokračovať”. Hodí Vás to na stránku AIS2, kde si zadáte aj Vaše heslo do systému AIS2. 

3. Kliknite na ,,Právnická fakulta” a následne na ,,Katedra finančného práva” 

4. Kliknite na ,,Finančné právo 1“ 

5. Kurz ,,Finančné právo 1“ je rozdelený podľa jednotlivých týždňov, v ktorých sa rozoberajú jednotlivé témy s obsahom podľa prednášok. Pod každým týždňom kliknite na ,,Test” alebo na inú formu priebežného hodnotenia a môžete začať.
